《和赵户曹游南湖之篇》
宋代·吕祖俭

金华山下旧同游，甬水相逢又半秋。
明日初开青玉匣，彻云吹破白云头。
谁能共我同清赏，且得纵君散客愁。
深夜沉沉欲回棹，浩歌相送过青州。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。